2.1 ปัจจัยความเสี่ยง

ความเสี่ยงในการประกอบธุรกิจ

- กรณีบริษัทพึ่งพาลูกค้า หรือ ผู้จัดจำหน่ายรายใหญ่หรือ น้อยราย

ในปี 2544 บริษัทวางแผนการดำเนินธุรกิจ โดยให้ความสำคัญกับผลิตภัณฑ์หลักของบริษัท
และประสบความสำเร็จในการ สร้างรายได้ด้วยดี บริษัท มียอดขายในประเทศ : ต่างประเทศ
เป็นสัดส่วน 87% / 13% ทั้งนี้ ยอดขายในประเทศ มีลูกค้าในส่วนของ นิติบุคคล, ภาคราชการ
และ บุคคลทั่วไป อยู่ในอัตรา 77% / 20 % / 3% ตามลำดับ ลูกค้านิติบุคคล
ส่วนใหญ่อยู่ในกลุ่มผลิตภัณฑ์ ห้องเย็นอุตสาหกรรม และ ผลิตภัณฑ์อาหารและนม
ซึ่งการกระจายตัวดังกล่าวสอดคล้องกับนโยบายที่บริษัทได้วางไว้ อย่างไรก็ตาม สำหรับลูกค้าส่งออก
ซึ่งมีสัดส่วน 13% ของยอดขาย ทั้งสิ้น ลูกค้ารายใหญ่เป็นลูกค้าเครื่องทำน้ำแข็งซึ่งมีสัดส่วนการซื้อถึง
30% รองลง มาคือ ลูกค้าผลิตภัณฑ์ Filter 17% ลูกค้าทั้งสองราย
เป็นลูกค้าที่ผูกพันและมีธุรกิจกับบริษัทมามากกว่า 10 ปี ดังนั้น
ในแง่ปัจจัยความเสี่ยงจากการพึ่งพาลูกค้ารายใหญ่ทั้งภายในและต่างประเทศ จึงมีความเสี่ยงต่ำ

ความเสี่ยงเกี่ยวกับการผลิต

- กรณีวัตถุดิบสำคัญมีราคาผันแปรไปตามราคาซื้อขายของตลาดโลก

วัตถุดิบหลักในการผลิตสินค้า ได้แก่ แผ่นเหล็ก, สเตนเลสทั้งชนิดแผ่น และ ท่อ
บริษัทสั่งซื้อทั้งทางตรงและทางอ้อมจาก ต่างประเทศ
ซึ่งสินค้าดังกล่าวจะมีราคาแปรผันไปตามราคาซื้อขายของตลาดโลก อย่างไรก็ตาม
บริษัทจะมีการวางแผนการสั่งซื้อ ล่วงหน้า รวมถึงพิจารณาประเภทของวัตถุดิบ
ในการสรรหาและเปรียบเทียบระหว่างการซื้อจากภายใน และ ต่างประเทศ
(ซึ่งมาจากหลายประเทศ) เพื่อให้ได้ราคาที่เหมาะสม

- กรณีต้นทุนการผลิตของบริษัทสูงกว่าคู่แข่งเนื่องจากเครื่องจักรที่เสื่อมสภาพ / ล้าสมัย

เนื่องจาก บริษัทมีเครื่องจักรบางส่วนที่เสื่อมสภาพ ทำให้การผลิตชิ้นงานบางส่วนล่าช้า
และใช้เวลาในการผลิตสูง ส่งผลให้ ต้นทุนการผลิตสำหรับงานนั้น ๆ สูง บริษัท
จึงได้ว่าจ้างผู้รับเหมาภายนอกที่มีคุณภาพผลิตชิ้นงาน ซึ่งสามารถควบคุมเวลาและ
ค่าใช้จ่ายในการทำงานได้อย่างรัดกุมมากขึ้น อย่างไรก็ตาม บริษัท
ไม่ได้ละเลยในการดูแลรักษาเครื่องจักร ทั้งนี้ ในปี 2544 บริษัท
ได้มีการซื้อเครื่องจักรใหม่เกี่ยวกับ เครื่องตัด, เครื่องกลึง และ เครื่องเชื่อม
ซึ่งทำให้เพิ่มประสิทธิภาพในการผลิตได้ดีขึ้น อันจะส่งผลให้ต้นทุนการผลิตต่ำลง

ความเสี่ยงด้านการบริหาร การจัดการ

ในปี 2544 บริษัท รับงาน Turnkey หลายงาน ซึ่งงานส่วนใหญ่อยู่ที่ต่างจังหวัด
ช่วงเวลาการทำงานจะอยู่ในช่วงเดียวกัน, กระชั้นชิด และค่อนข้างสั้น
รวมถึงผู้รับเหมางานโครงการจะเป็นรายเล็ก ไม่มีความชำนาญงานเท่าที่ควร ทำให้บริษัท
ประสบปัญหา ในการควบคุมงาน อย่างไรก็ตาม งานโดยทั่วไป ลุล่วงไปด้วยดี ซึ่งบริษัท
จะได้รวบรวมข้อมูลและประเมินผลดังกล่าวสำหรับ การรับงานในอนาคตต่อไป

ความเสี่ยงด้านการเงิน

- กรณีความเสี่ยงจากอัตราแลกเปลี่ยน

ในปี 2544 บริษัท มีการสั่งซื้อสินค้าจากต่างประเทศเป็นมูลค่า 216 ล้านบาท
ในขณะที่ยอดขายส่งออกมีจำนวน 195 ล้านบาท ซึ่งหมายถึง
บริษัทมีความเสี่ยงจากอัตราแลกเปลี่ยนอยู่ 9% ซึ่งบริษัท ตระหนักและให้ความสำคัญกับการป้องกัน
ความเสี่ยงดังกล่าว ด้วยการจองค่าเงิน Forward Cover
สำหรับการสั่งซื้อสินค้านำเข้าอย่างต่อเนื่อง ส่งผลให้บริษัทไม่ได้รับ ผลกระทบใด ๆ
จากความแตกต่างระหว่างยอดขาย และ การสั่งซื้อจากต่างประเทศข้างต้น นอกจากนั้น
สำหรับสินค้าส่งออก ที่ได้รับเงินเป็นเงินสกุลเหรียญสหรัฐ บริษัท
จะนำเงินที่ได้รับการชำระค่าสินค้าจากลูกค้ามาเข้าบัญชีดังกล่าว ทำให้บริษัท
ไม่มีความเสี่ยงจากอัตราแลกเปลี่ยนสำหรับสินค้าที่สั่งซื้อเป็นสกุลเงินดังกล่าว
เนื่องจากบริษัทจะนำเงินในบัญชีนี้ไปตัดชำระค่าสินค้า ในสกุลเดียวกัน
ทำให้ไม่มีความเสี่ยงจากสกุลเงินนี้

- กรณีการปฏิบัติตามสัญญาการปรับโครงสร้างหนี้

ตามที่บริษัท ได้เซ็นสัญญาปรับปรุงโครงสร้างหนี้กับเจ้าหนี้สถาบันการเงินทุกรายในปี 2543 แล้วนั้น
ในปี 2544 บริษัท สามารถปฏิบัติได้ตามเงื่อนไข โดยมีการชำระหนี้ในส่วนของดอกเบี้ยคงค้าง
และมีการชำระคืนเงินต้นบางส่วนตามแผน การปรับโครงสร้างหนี้ นอกจากนี้ บริษัท
ได้รับการสนับสนุนจากธนาคารในการให้สินเชื่อโครงการขนาดใหญ่ ซึ่งบริษัท ได้ดำเนินการ
แล้วเสร็จหลายโครงการ
ทำให้สามารถชำระหนี้เงินต้นเร็วกว่ากำหนดให้กับธนาคารที่ให้สินเชื่อดังกล่าวเป็นเงิน 20 ล้านบาท

ความเสี่ยงเกี่ยวกับการเสนอขายหลักทรัพย์

- กรณีเงื่อนไขในการจ่ายเงินปันผล

ตามสัญญาการปรับโครงสร้างหนี้กับเจ้าหนี้สถาบันการเงิน
การประกาศจ่ายเงินปันผลหรือเงินตอบแทนอื่นใดให้แก่ผู้ถือหุ้น
บริษัทจะต้องได้รับความเห็นชอบจากเจ้าหนี้ รวมถึงบริษัท จะต้องดำรงอัตราส่วนระหว่าง
หนี้สินต่อทุน ดังต่อไปนี้

  2545 อัตราไม่เกิน 4.0 : 1

  2546 “ “ 3.0 : 1

  2547 “ “ 2.5 : 1

  2548 “ “ 1.8 : 1

  2549 “ “ 1.5 : 1

จากผลการดำเนินงานสำหรับปี 2544 บริษัทมีอัตราส่วน หนี้สิน ต่อทุน ในอัตรา 2.94 : 1
ซึ่งบริษัท มีความมั่นใจว่า ผลการดำเนินงานในปี 2545 คาดว่าจะรักษาผลประกอบการได้ดีเช่นกัน